Mestská časť  Bratislava – Dúbravka

Materiál na 18 rokovanie
Miestneho zastupiteľstva
9. júna 2009

Návrh
na  prenájom časti pozemku parc. č. 3470/4, lokalita Dúbravčice

________________________________________________________________

Predkladateľ :						Materiál obsahuje:

PhDr. František Guth						1. Návrh uznesenia
prednosta                     				            2. Dôvodová správa
							3. Kópia žiadosti
						            4. Kópia z katastrálnej mapy
							5. Fotodokumentácia

Zodpovedný :
		
JUDr. Katarína Nagyová
vedúca majetkovoprávneho oddelenia

Spracovateľ :		

Eva Horňáková
majetkovoprávne oddelenie

Návrh uznesenia 
Miestne zastupiteľstvo mestskej časti Bratislava-Dúbravka

schvaľuje

 prenájom pozemku parcelné číslo 3470/4  o výmere cca 3800 m2 kat. územie Dúbravka, lokalita Dúbravčice na dobu neurčitú za 1 €/rok pre Športový klub policajnej kynológie, Švantnerova 1, Bratislava.

Uznesenie  Miestnej rady

Uznesenie MR č. 262/2009 z 25. 05. 2009

Miestna rada 
berie na vedomie 
informáciu o možnosti riešenia prenájmu pozemku parcelné číslo 3470/4.

Dôvodová správa

I.
Materiál sa predkladá v súlade s:
-	VZN č. 4/2003 zo dňa 9.12.2003 o zásadách hospodárenia s majetkom mestskej časti Bratislava-Dúbravka a s majetkom zvereným do správy hlavným mestom Slovenskej republiky Bratislavou
-	článkom 80 Štatútu hlavného mesta SR Bratislavy.

II.

		Majetkovoprávne oddelenie predkladá na schválenie miestnemu zastupiteľstvu žiadosť Športového klubu policajnej kynológie, Švantnerova 1, Bratislava o prenájom pozemku parc. č. 3470/4 o výmere cca 3800 m2 k.ú. Dúbravka, lokalita Dúbravčice na dobu neurčitú za symbolických 1€ /m2 /rok.
	                 Pozemok parc. č. 3470/4, orná pôda o výmere 7828 m2, nachádzajúci sa mimo zastavaného územia obce je vedený na liste vlastníctva  č. 847 v prospech vlastníka Hlavné mesto SR Bratislava a zverený do správy mestskej časti Bratislava-Dúbravka.
		Športový klub policajnej kynológie, Švantnerova 1, Bratislava listom z 19.05.2009 požiadal o dlhodobý prenájom časti pozemku parc. č. 3470/4 o výmere cca 3800 m2, za symbolickú cenu 1 €, za účelom zriadenia kynologického výcvikového strediska. Na uvedenom pozemku má záujem vykonávať výcvik psov pre občianske a profesionálne policajné účely.  
		Športový klub policajnej kynológie je nezisková organizácia, ktorá plánuje predvádzať výsledky svojej práce na rôznych akciách v mestskej časti, ako aj organizovať besedy s bezpečnostnou a športovou tematikou pre deti a mládež v mestskej časti Bratislava-Dúbravka. Dotknutý pozemok o výmere cca 3800 m2 využíva v súčasnosti EKOPARK, a to bez nájomnej zmluvy. 
		Zamestnankyne majetkovoprávneho oddelenia miestneho úradu 12. 05. 2009, po obhliadke  priamo na pozemku parc. č. 3470/4 zistili, že  spoločnosť EKOPARK pozemok nevyužíva na demonštráciu veternej a slnečnej elektrárne, škôlku na pestovanie okrasných kríkov, liečivých rastlín a ekopotravín, kompotovisko. Nemá vybudované pieskovisko, hojdačky, preliezačky, dopravnú dráhu.  Pozemok je neupravený a neudržiavaný a zdržiavajú sa na ňom bezdomovci –  fotodokumentáciu prikladáme.
		Zástupcovia EKOPARKU boli vyzvaní listom z 21. 05. 2009 na odovzdanie nehnuteľnosti správcovi mestskej časti Bratislava-Dúbravka v lehote do 15. 06. 2009.
		Miestna rada na svojom zasadnutí 26.05.2009 zobrala na vedomie informáciu o možnosti riešenie prenájmu pozemku parc. č. 3470/4 a odporučila predložiť žiadosť kynológov na schválenie miestnemu zastupiteľstvu, po jej doplnení o rozsah výmery pozemku, ktorý má byť predmetom nájmu.
		Žiadosť bude prerokovaná v komisií legislatívno-právnej, mandátovej a hospodárenia s majetkom 03. 06. 2009. Stanovisko komisie bude predložené na zasadnutie miestneho zastupiteľstva.					Po vyjasnení sporných skutočností týkajúcich sa výmery a ceny nájmu, priamo so žiadateľom a s poukazom na to,  že predmetný pozemok je situovaný mimo zastavané územie obce, ohraničený lesným porastom majetkovoprávne oddelenie odporúča vyhovieť žiadosti Športového klubu policajnej kynológie  Bratislava za nájomné 1 €/  rok.